钦定古今图书集成/理学汇编/学行典/第129卷 > 书经 > 《盘庚中》
## 钦定古今图书集成/理学汇编/学行典/第129卷 > 书经 > 《盘庚中》

各设中于乃心。

〈蔡传〉“中者，极至之理。”各以极至之理存于心，则知迁徙之议为不可易，而不为浮言横议之所动摇也。〈大全〉新安陈氏曰：“中者，人心同然之理，何待于设？正缘群臣徇于私情之一偏，则中之理亡矣。汝不当偏为私己计，当分汝所谋所念以从上，各设中理于心，则明见利害，自有不偏之准在于胸中，不至于偏私矣。”